ร้านนี้พึ่งไปทานมาตอน5โมงนี้เองค่ะ โดยพี่ชายที่รู้จักพามาแนะนำ 
ร้านSee U to Grillนี้ เห็นว่าพึ่งเปิดมาไม่นานค่ะ โดย เป็นร้านบุฟเฟ่ต์เนื้อย่างในราคาประหยัด ที่ ในบุฟเฟ่ต์นั้น มีทั้งเนื้อวัน หมูคุโรบูตะ หมูสไลด์ เบค่อน หมูหมัก ตับ กุ้งสด ปลาหมึก และอื่นๆอีกมากมาย ซึ่งทั้งหมดนี้รวมอยู่ในราคา 359- แต่ด้วยโปรโมชั่นฉลองเปิดร้านใหม่ช่วงนี้อยู่ที่ราคา 219 บาทค่ะ ซึ่งถือว่าราคาประหยัดตัดเฉียนคมบุฟเฟ่ต์เนื้อย่างแถวนี้กระจุยกระจาย เพราะถึงบุฟเฟ่ต์นี้จะไม่รวมน้ำเปล่า แต่วันนี้ฟาดรวมน้ำไปแล้วยังแค่คนละ250กว่าบาทเศษๆเองค่ะ ดีไม่ดีถูกกว่าร้านหมูกระทะซะอีก
จุดเด่นของที่นี้ จะอยู่ที่ เนื้อและหมูคุณภาพดี ที่นำมาย่างทานคู่กับน้ำจิ้มสูตรของร้าน ซึ่งเนื้อเค้าจะไม่ได้หมักมาค่ะส่วนใหญ่ แต่จะมี น้ำซอสสำหรับชุบมาให้2สไตล์ ที่อันนึงมีรสขิงๆ อีกอันนึงมีรสโชหยุ ซึ่งลูค้าสามารถเลือกหมักเนื้อสัตว์ก่อนปิ้งได้ตามชอบเลยทีเดียว 
และ นอกจากอาหารบุฟเฟ่ต์แล้ว เห็นว่าทางร้านยังมีเมนูอาหารทานเล่นสำหรับผู้ที่ไม่อยากทานเป็นแบบบุฟเฟ่ต์ หรือต้องการสั่งเพิ่มเติมอีกด้วย ซึ่งเหมาะสำหรับผู้ที่แวะมาเปิดเบียร์นั่งชิลๆค่ะ

และ ทั้งหมดนี้ก็เป็นอีกร้านที่แนะนำให้กับหลายๆคนที่อยู่แถวนี้สามารถแวะมาทานกันโดนเฉพาะช่วงนี้โปรโมชั่นจากราคา 359เหลือ 219 ถึงวันที่17นี้ค่ะ เลยรีบเอามาบอกต่อ~~~~ 

ปล. ข้อเสียของร้านนี้ มีไหม เท่าที่เรเจอยังมีอยู่1-2อย่างคือ
1. ถ้ามาตอน5โมงกว่า อากาศจะร้อนหน่อยนะคะ ร้านนี้เอ้าท์ดอร์ค่ะ
2. เนื้อสัตว์ สไลด์บางไปนิด คีบยาก อารมณ์บางระดับชาบู บางอันคีบปุ๊บขาด ถ้าปรับความหนาอีกนิดจะเริศค่ะ
3. น้ำจิ้ม มีแบบเกาหลี มีรสถั่วๆ และบาบีคิวที่แซ่บหน่อย แต่เรชอบแบบบาบีคิวค่ะ (ชอบรสจัด) อีกอันเรว่าหวานไปนิด แต่สำหรับคนชอบทานหวานๆมันๆน่าจะชอบ
4. ข้าวร่วนและแข็งไปนิด.....อีกนิดนึงๆๆขอนิ่มหน่อยค่ะ เพราะใช้ตะเกียบคีบยาก